พังงา-ครั้งแรกในภาคใต้ คอนเสิร์ตรักโลก SOE Artistic Hearts คอนเสิร์ตผ่านหูฟังไร้เสียงรบกวนธรรมชาติ
ที่โรงแรม Beyond Resort เขาหลัก หาดปากวีป อำเภอตะกั่วป่า จังหวัดพังงา นายนรศักดิ์  รัตนเวโรจน์ (จอห์น นูโว) พร้อมด้วยนายประมุขพิสิฐ อัจฉริยะฉาย  ประธานกรรมการ โรงแรมในเครือกะตะกรุ๊ป และนายอะหมาน หมัดอะดัม  ร่วมเปิดกิจกรรม Sounds of Earth (SOE) การแสดงดนตรีในรูปแบบ Silent  Music  ด้วยการไม่เพิ่มมลพิษทางเสียงให้กับธรรมชาติและสิ่งแวดล้อม โดยผู้เข้าร่วมคอนเสิร์ตจะรับฟังเสียงเพลงผ่านหูฟังที่ถ่ายทอดผ่านระบบไร้สายด้วยเทคโนโลยีทันสมัย ให้คุณภาพเสียงที่ยอดเยี่ยม ผู้คน หรือแม้แต่สัตว์น้อยใหญ่ที่อาศัยอยู่บริเวณพื้นที่การแสดงจะสามารถใช้ชีวิตได้เป็นปกติ ปราศจากเสียงเพลงกระหึ่มจากเครื่องเสียง โดย SOE ปีนี้ จัดระหว่างวันที่ 15-16 เมษายน 2565 ด้วยคอนเซปต์ “Artistic Hearts” ซึ่ง Hearts มาจากหัวใจของทุกคนที่มีใจอนุรักษ์ และ  Artistic ด้วยใจรักในศิลปะของทุกคน มาเป็นส่วนเสริมให้เห็นภาพของการอนุรักษ์อย่างมีสีสัน อารมณ์ พร้อมเติมเต็มความรู้สึก เพลิดเพลินไปกับบทเพลงจากเหล่าศิลปิน โดยผู้ร่วมชมคอนเสิร์ตทุกคนต้องสวมหูฟังที่ทางผู้จัดเตรียมไว้ให้ จึงจะได้ยินเสียงดนตรีและเพลงจากคอนเสิร์ตที่มีระบบเสียงที่ดีเป็นอย่างมาก แต่เมื่อถอดหูฟังออกก็แทบจะไม่ได้ยินเสียงกิจกรรมเลยนายอะหมาน หมัดอะดัม ผู้อำนวยการการท่องเที่ยวแห่งประเทศไทย (ททท.) สำนักงานพังงา กล่าวว่า การท่องเที่ยวแห่งประเทศไทยมีนโยบายในการกระตุ้นการท่องเที่ยวภายในประเทศ การจัดกิจกรรม SOE Artistic Hearts ในครั้งนี้ จะเป็นการส่งเสริมและกระตุ้นให้เกิดการเดินทางท่องเที่ยวมาจังหวัดจากพังงา สอดคล้องกับการท่องเที่ยวรูปแบบใหม่ ที่เน้นเรื่องความปลอดภัยจากโควิดด้วยการชมคอนเสิร์ตที่ไม่แออัดและยังเป็นการประชาสัมพันธ์การท่องเที่ยวและแหล่งท่องเที่ยวจังหวัดพังงา นอกเหนือจากคอนเสิร์ตแล้ว ยังมีกิจกรรมต่างๆ ในพื้นที่จังหวัดพังงา เป็นการกระตุ้นเศรษฐกิจได้ในระดับหนึ่ง การจัดงาน Sounds of Earth ด้วยการนำเทคโนโลยีต่างๆ มาใช้จัดงานให้เกิดประโยชน์และส่งเสริมการท่องเที่ยวในเมืองพังงา นับเป็นเรื่องที่ดีมาก ที่จะช่วยให้เรามีความกล้าที่จะออกมาใช้ชีวิตกันมากขึ้น โดยอยู่ภายใต้พื้นฐานความปลอดภัยด้วย ทำให้ปัจจุบันคนมาท่องเที่ยวในพังงากันมากขึ้นภายในงานมีกิจกรรมที่น่าสนใจมากมาย ไม่ว่าจะเป็น Exclusive Dinner มอบประสบการณ์รับฟังดนตรีสุดพิเศษ ผู้ชมจะเพลิดเพลินไปกับแสงพระอาทิตย์ตกยามเย็น ดื่มด่ำกับทัศนียภาพ พร้อมด้วยมื้ออาหารแบบ Full Course พร้อมฟังเพลงจากศิลปิน Pop Up Disko Music ดนตรีสนุกสำหรับขาแดนซ์ กับบทเพลงจากศิลปินคนโปรดของคุณ อาทิ John Nuvo, Kong Nuvo, Khan Thaitanium, Benz Sun Flo และกองทับ DJ จาก POP Up DISKO  MUSIC Surf Skate Upcycling ผสมผสานการอนุรักษ์ ผ่านสีสรรค์จากศิลปะ นอกเหนือจากความสุขที่ผู้ร่วมงานได้รับแล้ว อีกวัตถุประสงค์หนึ่งของผู้จัดงาน คืออยากมอบความรู้ ปลูกฝังความคิดการท่องเที่ยวเชิงอนุรักษ์ และมีความรับผิดชอบต่อธรรมชาติ (Sustainable Tourism) เป็นแบบอย่างของการจัดกิจกรรมและการท่องเที่ยวรูปแบบใหม่ที่ปลอดภัยต่อไวรัส Covid-19 และตระหนักถึงธรรมชาติ ลดขยะ ลดการใช้พลังงาน แก่ผู้ประกอบการและชุมชน